b'\n_START_ARTICLE_\nGuillermo Ca\xc3\xb1as\n_START_SECTION_\n2001-2002\n_START_PARAGRAPH_\nVuonna 2001 Ca\xc3\xb1as otti ensimm\xc3\xa4isen ATP-turnausvoittonsa Casablancassa, ja p\xc3\xa4\xc3\xa4si finaaliin kolmessa muussa turnauksessa. Lis\xc3\xa4ksi h\xc3\xa4n p\xc3\xa4\xc3\xa4si nelj\xc3\xa4nnelle kierrokselle Grand Slam -turnauksissa Ranskassa ja Wimbledonissa._NEWLINE_Vuonna 2002 ATP Masters Series -turnauksessa Kanadassa sijoittamaton Ca\xc3\xb1as voitti h\xc3\xa4nen ensimm\xc3\xa4isen ATP Masters Series -turnauksensa voittamalla finaalissa Andy Roddickin luvuin 6\xe2\x80\x934, 7\xe2\x80\x935. Matkalla finaaliin h\xc3\xa4n voitti monia huippupelaajia, kuten Marat Safinin, Jevgeni Kafelnikovin ja Roger Federerin. Ca\xc3\xb1as oli my\xc3\xb6s ensimm\xc3\xa4inen argentiinalainen Guillermo Vilasin ja vuoden 1976 j\xc3\xa4lkeen, joka voitti Kanadan turnauksen. Samana vuonna h\xc3\xa4n voitti viel\xc3\xa4 Chennai Openin ja p\xc3\xa4\xc3\xa4si finaaliin Casablancassa ja Stuttgartissa, sek\xc3\xa4 p\xc3\xa4\xc3\xa4si puoliv\xc3\xa4lieriin Ranskan avoimissa.\n_START_SECTION_\nDoping\n_START_PARAGRAPH_\n8. elokuuta 2005 Ca\xc3\xb1as m\xc3\xa4\xc3\xa4r\xc3\xa4ttiin kahden vuoden kilpailukieltoon hydrochlorothiaziden k\xc3\xa4yt\xc3\xb6n takia. Muiden kiellettyjen aineiden k\xc3\xa4yt\xc3\xb6st\xc3\xa4 ei kuitenkaan n\xc3\xa4kynyt j\xc3\xa4lki\xc3\xa4, ja Ca\xc3\xb1as kertoi, ett\xc3\xa4 l\xc3\xa4\xc3\xa4k\xc3\xa4ri oli m\xc3\xa4\xc3\xa4r\xc3\xa4nnyt h\xc3\xa4nelle kyseisen l\xc3\xa4\xc3\xa4kkeen kurkkukipua varten. Ca\xc3\xb1as v\xc3\xa4itti olevansa syyt\xc3\xb6n h\xc3\xa4nt\xc3\xa4 vastaan esitettyihin syytteisiin ja vei asian urheilun vetoomustuomioistuimeen. H\xc3\xa4nen sitkeytens\xc3\xa4 kannatti 23. toukokuuta 2006, jolloin h\xc3\xa4net todettiin syytt\xc3\xb6m\xc3\xa4ksi tahallisen suorituskyvyn parantamisesta, koska aineet olivat reseptil\xc3\xa4\xc3\xa4kkeit\xc3\xa4. H\xc3\xa4n sai palata ammattilaistenniksen pariin 11. syyskuuta 2006, ja sai takaisin kaikki menett\xc3\xa4m\xc3\xa4ns\xc3\xa4 rahapalkinnot.\n_START_SECTION_\nPaluu\n_START_PARAGRAPH_\nPalattuaan kiertueelle Ca\xc3\xb1as voitti viisi haastajaturnausta ja yhden ATP-turnauksen (Brasil Open). Kuusi kuukautta paluunsa j\xc3\xa4lkeen h\xc3\xa4n oli voittanut 47 pelaamastaan ottelusta 42 ottelua. Vuonna 2008 h\xc3\xa4n voitti yhden ATP-turnauksen, kun h\xc3\xa4n voitti finaalissa Marcos Danielin luvuin 6\xe2\x80\x931, 6\xe2\x80\x934._NEWLINE_11. maaliskuuta 2007 Ca\xc3\xb1as voitti maailmanlistan ykk\xc3\xb6sen, Roger Federerin lukemin 7\xe2\x80\x935, 6\xe2\x80\x932 Indian Wells Mastersissa, ja p\xc3\xa4\xc3\xa4tti Federerin 41 per\xc3\xa4tt\xc3\xa4isen ottelun voiton, j\xc3\xa4\xc3\xa4den vain 5 ottelun p\xc3\xa4\xc3\xa4h\xc3\xa4n Guillermo Vilasin enn\xc3\xa4tyksest\xc3\xa4 ATP-kiertueella. H\xc3\xa4n voitti Federerin uudestaan (7\xe2\x80\x936, 2\xe2\x80\x936, 7\xe2\x80\x936) 16 p\xc3\xa4iv\xc3\xa4\xc3\xa4 my\xc3\xb6hemmin Miami Masters -turnauksessa. Ca\xc3\xb1as kertoi New York Timesille palanneensa hyvin motivoituneena ja t\xc3\xa4ynn\xc3\xa4 energiaa._NEWLINE_Vuoden 2007 Miami Mastersissa Ca\xc3\xb1as voitti j\xc3\xa4lleen Roger Federerin. V\xc3\xa4lier\xc3\xa4ss\xc3\xa4 h\xc3\xa4n voitti Ivan Ljubi\xc4\x8di\xc4\x87in 7\xe2\x80\x935, 6\xe2\x80\x932, mutta h\xc3\xa4visi finaalissa Novak \xc4\x90okovi\xc4\x87ille. Matkalla finaaliin Ca\xc3\xb1as voitti Tim Henmanin, Juan Carlos Ferreron, Richard Gasquetin, Roger Federerin ja Tommy Robredon._NEWLINE_Samana vuonna Torneo God\xc3\xb3n turnauksessa h\xc3\xa4n p\xc3\xa4\xc3\xa4si finaaliin, mutta h\xc3\xa4visi sen Rafael Nadalille. Ranskan avoimissa h\xc3\xa4n j\xc3\xa4i kolmannen kerran puoliv\xc3\xa4lieriin, t\xc3\xa4ll\xc3\xa4 kertaa h\xc3\xa4n h\xc3\xa4visi Nikolai Davydenkolle. Ca\xc3\xb1as kertoi maaliskuussa 2010, ett\xc3\xa4 aikoo lopettaa ammattilaisuransa.'